ફરી હાર્ટ ફેઈલ કેમ થાય છે, રામ મનોહર લોહિયા હોસ્પિટલ કરી રહ્યું છે રિસર્ચ | Vyaapaar Samachar
ફરી હાર્ટ ફેઈલ કેમ થાય છે, રામ મનોહર લોહિયા હોસ્પિટલ કરી રહ્યું છે રિસર્ચ
health-news-india | July 13, 2019, 7:50 PM
નવી દિલ્હી: કેન્દ્ર સરકારની ડો. રામ મનોહર લોહિયા હોસ્પિટલ એક રિસર્ચમાં વ્યસ્ત છે, જેમાં એ જાણવાના પ્રયત્નો થઈ રહ્યા છે કે વ્યક્તિને પૂર્ણ સારવાર પછી ફરી હાર્ટ ફેઈલ કેમ થઈ જાય છે? આની પાછળનું કારણ કોઈને બીજી વાર આવતા હાર્ટ ફેઈલથી બચાવવાનું છે. આનાથી બચવા માટે ક્યાં સંસાધનો કે દવાઓની જરૂર છે, તેના પર રિસર્ચમાં આ સવાલોના જવાબ શોધવાનું કામ ચાલી રહ્યું છે. આ રિસર્ચ 100 લોકો પર કરવામાં આવી રહ્યું છે, જેને હોસ્પિટલનો કાર્ડિયોલોજી વિભાગ કરી રહ્યો છે. આ રિસર્ચ છેલ્લા કેટલાર મહિલાઓથી ચાલી રહ્યું છે અને ઓગસ્ટના મધ્ય સુધી આના પરિણામો આવવાની વાત કરવામાં આવી રહી છે.
હોસ્પિટલના કાર્ડિયોલોજી વિભાગના એચઆઈડી ડૉ. નીરજ પંડિતનું કહેવું છે કે, હોસ્પિટલમાં ઘણી વાર એવા દર્દીઓ આવે છે જેનું એકથી વધુ વાર હાર્ટ ફેઈલ થઈ ચૂક્યું હોય છે. પહેલી વાર હાર્ટ ફેઈલ થવા પર તેમને હોસ્પિટલમાં એડમિટ કરવામાં આવે, સંપૂર્ણ સારવાર આપવામાં આવે, દવા કરવામાં આવે પરંતુ અમુક વર્ષો પછી તે વ્યક્તિનું ફરી વાર હાર્ટ ફેઈલ થઈ જાય છે. એટલે ફરી એમને હોસ્પિટલની એ જ પ્રક્રીયામાંથી પસાર થવું પડે છે. આમ, વારંવાર હાર્ટ ફેઈલ થવાનું કારણ સ્પષ્ટ નથી થતું.
આજ સુધીમાં હાર્ટ ફેઈલના કારણમાં ખાણી-પીણી, ખરાબ જીવનશૈલી વગેરેને માનવામાં આવતું હતુ પરંતુ આ શુલ્લક કારણો છે. અલગ કારણ બીજુ જ છે અને આ જાણવા માટે આ રિસર્ચ ચાલી રહ્યું છે. છેલ્લા કેટલાક મહિનાથી કાર્ડિયોલોજી ડિપાર્ટમેન્ટમાં ડોક્ટર્સ 100 લોકો પર રિસર્ચ કરી રહ્યા છે અને ઓગસ્ટ સુધીમાં તેના પરિણામો જાહેર કરવામાં આવશે. રિસર્ચમાં સામેલ દર્દીઓની ઉંમર 18થી 70 વર્ષની છે. જેમાં વધારે તો 50થી વધુની ઉંમરવાળા છે. આના પર એક થિયરી પણ તૈયાર કરવામાં આવી રહી છે જેથી આગામી સમયમાં બીજા રિસર્ચ માટે તે ઉપયોગી થાય.
ડૉ. નીરવ પંડિતનું કહેવું છે કે, એકથી વધુ વાર હાર્ટ ફેઈલ થવાનું કારણ વચ્ચે દવા છોડી દેવાનું છે. મોટા ભાગે જે લોકોએ હાર્ટ ફેઈલ પછી દવા ચાલુ રાખી છે તેમણે વચ્ચે દવા લેવાનું છોડી દેતા બિમારીથી સંપૂર્ણ નિદાન નથી મળી શકતું. આનાથી ફરી હાર્ટ ફેઈલ થવાના ચાન્સ વધી જાય છે પરંતુ આ સિવાય પણ ઘણાં અન્ય કારણો જે આના માટે જવાબદાર છે.